Diari Oficial de la Generalitat Valenciana


Sumari del DOGV 3966, del 26-03-2001 (2001/2509)

Informació pública de l'alternativa tècnica de programa d'actuació integrada de la unitat d'execució del camí de Cabres-Resta, de Moncofa.
------------------------------------------------------------------------------------------------------------------------------------------

### Dades del document

Número de DOGV
:   3966

Data del DOGV
:   26-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2509


Organisme emissor
:   Agrupació d'Interés Urbanístic de Moncofa Zona Residencial del Cami de Les Cabres-Resta

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució del camí de Cabres-Resta, de Moncofa. [2001/Q2509]
  
L'Agrupació d'Interés Urbanístic de Moncofa Zona Residencial del Camí de les Cabres-Resta ha elaborat, a l'empara del que s'estableix en els articles 44, 48 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la documentació que consisteix en alternativa tècnica de programa d'actuació integrada per al desenvolupament de la unitat d'execució Camí de les Cabres-Resta, de Moncofa.
  
D'acord amb el que s'estableix en l'article 48 de la llei esmentada es fa constar que l'alternativa tècnica presentada comprén els documents següents: memòria del programa, resguard acreditatiu de la sol·licitud de cèdula d'urbanització i projecte d'urbanització.
  
L'objecte de la iniciativa és la programació i urbanització de l'àmbit de la unitat d'execució delimitada com a resta pendent d'urbanitzar al SU-9 segona residència: Camí de les Cabres, contemplat com a sòl urbà a les normes subsidiàries de planejament de Moncofa, que abraça una superfície de 52.089,92 metres quadrats.
  
La notaria en la qual es troben protocol·litzats els documents és la del senyor Fernando Márquez Lerga, notari del Col·legi de València, amb residència a Nules (Castelló), i amb domicili al carrer de Santa Teresa, número 3, 12939 Nules (Castelló).
  
L'exemplar dipositat a l'Ajuntament de Moncofa es va presentar en data de 22 de febrer de 2001, registre d'entrada número 560.
  
En aplicació del que s'estableix en l'article 48.1.c en relació amb els articles 46.3 de la llei esmentada, se sotmet aquesta alternativa tècnica de programa, amb la documentació annexa i els estatuts i acords socials de l'agrupació, a informació pública pel termini de 20 dies hàbils, comptadors des de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer a la notaria expressada, en dia hàbil, de 10.00 a 14.00 hores, per a obtenir una còpia de l'acta de protocol·lització dels documents esmentats o sol·licitar que se li hi exhibisca.
  
Així mateix, es fa constar la possibilitat de consultar a l'Ajuntament de Moncofa, en horari d'atenció al públic, les actuacions derivades de la documentació dipositada, així com de presentar davant el propi ajuntament, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
Si durant l'exposició al públic d'aquesta iniciativa de programa, algú ha iniciat una segona exposició d'una altra en competència amb aquella, s'escaurà la pròrroga de terminis regulada en l'article 46.4 de la Llei 6/1994 esmentada.
  
Així mateix, i de conformitat amb el que s'estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica aquest edicte per a les persones interessades que siguen desconegudes, dels qui s'ignore el lloc de notificació o, intentada aquesta, no s'haguera pogut practicar a l'efecte de remetre un avís amb el contingut d'aquest anunci als titulars de drets que figuren al Cadastre, segons amb el que s'estableix en l'article 46.3 de la Llei 6/1994 esmentada:
  
Referència cadastral Titular cadastral Domicili fiscal
  
4676905 Sense titular Sense domicili
  
4676908 Sense titular Sense domicili
  
4676910 Sense titular Sense domicili